paragraph_text: Yugo Florida, također poznata i kao Zastava Florida, Yugo Sana ili Yugo Miami, je automobil niske ili niže srednje (kompaktne) klase (eng. hatchback) s petero vratiju. Proizvodila ga je srbijanska tvornica automobila Zastava Automobili iz Kragujevca. Dizajnirao ga je poznati talijanski dizajner Giorgetto Giugiaro koji je poznat po dizajnu automobilskih uspješnica kao što su VW Golf I, Fiat Punto, Seat Ibiza i Cordoba, Lotus Esprite, novi Ford Mustang (2008.) te poznati filmski automobil DeLorean.